จักรวาลภาพยนตร์มาร์เวล: เฟสหก

**เฟสหก** ของจักรวาลภาพยนตร์มาร์เวล (MCU) เป็นกลุ่มของภาพยนตร์ และละครชุดอเมริกันแนวซูเปอร์ฮีโรที่สร้างโดย มาร์เวลสตูดิโอส์ จากตัวละครที่ปรากฏในสิ่งพิมพ์ของ มาร์เวลคอมิกส์ เฟสหกประกอบด้วยภาพยนตร์ที่สร้างโดยมาร์เวลสตูดิโอส์ที่จะเข้าฉายในกลาง ค.ศ. 2025 ถึงกลาง ค.ศ. 2027 โดย วอลต์ดิสนีย์สตูดิโอส์โมชันพิกเชอส์ เป็นผู้จัดจำหน่ายภาพยนตร์ ขณะที่ละครชุดออกอากาศทาง ดิสนีย์+ โดยละครชุดคนแสดงจะออกอากาศภายใต้แบนเนอร์ "มาร์เวลเทเลวิชัน" ของมาร์เวลสตูดิโอส์ แอนิเมชันในเฟสนี้สร้างโดย มาร์เวลสตูดิโอส์แอนิเมชัน และรายการโทรทัศน์พิเศษที่ทำการตลาดในชื่อ "ผลงานพิเศษของมาร์เวลสตูดิโอส์" ภาพยนตร์เรื่องแรกของเฟสนี้คือ *[[เดอะ แฟนแทสติก โฟร์: จุดเริ่มต้นปฐมบทใหม่]]* ฉายในเดือนกรกฎาคม ค.ศ. 2025 ละครชุดแรกในเฟสนี้คือ *[[อายส์ออฟวาคานด้า]]* ออกอากาศในเดือนสิงหาคม ค.ศ. 2025 กำหนดการฉายในเฟสหกมีการเปลี่ยนแปลงหลายครั้งเนื่องจากการนัดหยุดงานของสมาคมนักเขียนแห่งอเมริกาและแซก-อาฟตรา 2023 เควิน ไฟกี เป็นผู้อำนวยการสร้างให้กับภาพยนตร์ทุกเรื่องและเป็นผู้อำนวยการสร้างฝ่ายบริหารให้กับละครชุดในเฟสนี้ ร่วมกับ แอนโทนีและโจ รุสโซ ใน *[[อเวนเจอร์ส: ดูมส์เดย์]]* กับ *[[อเวนเจอร์ส: ซีเครตวอร์ส]]* และ เอมี ปาสคาล ใน *[[สไปเดอร์-แมน: แบรนด์ นิว เดย์]]*

ภาพยนตร์ในเฟสนี้ ได้แก่ *เดอะ แฟนแทสติก โฟร์: จุดเริ่มต้นปฐมบทใหม่*, *อเวนเจอร์ส: ดูมส์เดย์*, *สไปเดอร์-แมน: แบรนด์ นิว เดย์* จาก โซนี่พิกเชอส์รีลีดซิง โดย ทอม ฮอลแลนด์ กลับมารับบทเดิมเป็น ปีเตอร์ ปาร์คเกอร์ / สไปเดอร์-แมน และ *อเวนเจอร์ส: ซีเครตวอร์ส* โดยยังมีภาพยนตร์ที่ยังไม่ได้ประกาศอีกสองเรื่อง กำหนดฉายใน ค.ศ. 2026 ละครชุดดิสนีย์+ ในเฟสนี้ ได้แก่ แอนิเมชัน *[[อายส์ออฟวาคานด้า]]* และ *[[มาร์เวลซอมบี้]]*, *[[วันเดอร์แมน]]* แสดงนำโดย ยาห์ยา อับดุล-มาทีน ที่ 2, ปีที่สองของ *[[แดร์เดวิล: บอร์นอะเกน]]* แสดงนำโดย ชาร์ลี ค็อกซ์, *[[วิสชั่นเควสต์]]* แสดงนำโดย พอล เบ็ตตานีย์ และปีที่สองของแอนิเมชัน *[[ยัวร์เฟรนด์ลีเนเบอร์ฮูดสไปเดอร์-แมน]]* รายการโทรทัศน์พิเศษเกี่ยวกับพันนิชเชอร์ที่ยังไม่มีชื่อ แสดงนำโดย จอน เบิร์นธัล ก็รวมอยู่ในเฟสนี้เช่นกัน เฟสหกร่วมกับเฟสสี่และเฟสห้า เป็นส่วนหนึ่งของ "เดอะมัลติเวิร์สซากา"

## การพัฒนา
เควิน ไฟกี ประธานมาร์เวลสตูดิโอส์ กล่าวในเดือนเมษายน ค.ศ. 2014 ว่า เส้นเรื่องเพิ่มเติมสำหรับจักรวาลภาพยนตร์มาร์เวล (MCU) ซึ่งเป็นสื่อแฟรนไชส์และจักรวาลร่วมของพวกเขา มีการวางแผนไว้จนถึง ค.ศ. 2028 ไฟกีประกาศที่งานแซนดิเอโกคอมิก-คอนในเดือนกรกฎาคม ค.ศ. 2019 ว่า ภาพยนตร์และละครชุดทางโทรทัศน์ของดิสนีย์+ หลายเรื่องกำลังอยู่ในการพัฒนาสำหรับเฟสสี่ของจักรวาลภาพยนตร์มาร์เวล ก่อนจะเปิดเผยว่าภาพยนตร์ *[[เบลด (ภาพยนตร์ในอนาคต)|เบลด]]* และ *[[แฟนแทสติกโฟร์]]* กำลังอยู่ในการพัฒนา หลังการแถลง ไฟกียืนยันว่า *เบลด* ไม่ได้อยู่ในรายชื่อภาพยนตร์ของเฟสสี่ในขณะนั้น และสิ่งที่ประกาศออกไปแล้วนั้นคือทุกเรื่องในเฟสสี่ในขณะนั้น แม้ว่ามาร์เวลจะพัฒนาโครงการเพิ่มเติมอยู่แล้วในเวลานั้นก็ตาม *แฟนแทสติกโฟร์* ได้รับการยืนยันอย่างเป็นทางการในเดือนธันวาคม ค.ศ. 2020 เชื่อกันว่าภาพยนตร์จะเป็นส่วนหนึ่งของเฟสสี่ในขณะนั้น

นอกจาก *[[สมมุติว่า..?|สมมุติว่า...?]]* แล้ว มาร์เวลสตูดิโอส์กำลังพัฒนาแอนิเมชันชุดอย่างน้อยสามเรื่องในเดือนมิถุนายน ค.ศ. 2021 มาร์เวลสตูดิโอส์ประกาศ *[[มาร์เวลซอมบี้]]* อย่างเป็นทางการ ซึ่งเกี่ยวข้องกับ *สมมุติว่า...?* ในระหว่างงาน ดิสนีย์+ เดย์ ในเดือนพฤศจิกายน ค.ศ. 2021 มาร์เวลสตูดิโอส์กำลังวางแผนสร้างภาพยนตร์ ''สไปเดอร์-แมน'' อย่างน้อยอีกสามเรื่องที่แสดงนำโดย ทอม ฮอลแลนด์ ร่วมกับ โซนี่พิคเจอร์ส ในช่วงสิ้นเดือนพฤศจิกายน ค.ศ. 2021 มาร์เวลสตูดิโอส์และโซนี่เริ่มพัฒนาเนื้อเรื่องสำหรับภาพยนตร์ *สไปเดอร์-แมน* เรื่องที่สี่ของจักรวาลภาพยนตร์มาร์เวลในเดือนถัดมา เดสติน แดเนียล เครตตัน เปิดเผยในเดือนเดียวกันว่า เขากำลังพัฒนาละครชุดทางโทรทัศน์แนวตลกผ่าน แฟมิลีโอนด์ บริษัทของเขา โดยเป็นส่วนหนึ่งของข้อตกลงโดยรวมของเขากับมาร์เวลสตูดิโอส์ในการพัฒนาโครงการทางโทรทัศน์ของสตูดิโอให้กับดิสนีย์+ นอกเหนือจากการกลับมาเขียนบทและกำกับภาคต่อของ *[[ชาง-ชี กับตำนานลับเท็นริงส์]]* (2021) ไฟกีกล่าวในเดือนเมษายน ค.ศ. 2022 ว่า เขาและมาร์เวลสตูดิโอส์กำลังอยู่ในช่วงพักผ่อนอย่างสร้างสรรค์เพื่อวางแผนและหารือเกี่ยวกับภาพยนตร์ของจักรวาลภาพยนตร์มาร์เวลในอีก 10 ปีข้างหน้า และในเดือนมิถุนายน ค.ศ. 2022 ข้อมูลดังกล่าวเกี่ยวกับเรื่องราวต่อไปของจักรวาลภาพยนตร์มาร์เวลจะมีการแจ้งให้ทราบในอีกไม่กี่เดือนข้างหน้า โดยที่มาร์เวลสตูดิโอส์จะ "ตรงไปตรงมามากกว่าเล็กน้อย" เกี่ยวกับแผนในอนาคตของพวกเขาในการมอบ "ภาพรวมที่ใหญ่กว่า [เพื่อที่พวกเขา] จะได้เห็นแผนงานเพิ่มเติมเล็ก ๆ น้อย ๆ" ให้กับผู้ชมที่ตามเบาะแสที่ให้มาในเฟสสี่ ละครชุดของเครตตันได้รับการเปิดเผยว่าคือ *[[วันเดอร์แมน]]* ในเดือนเดียวกัน

ณ เวทีแถลงของมาร์เวลสตูดิโอส์ในงานแซนดิเอโกคอมิก-คอน เมื่อเดือนกรกฎาคม ค.ศ. 2022 ไฟกีประกาศว่า *แฟนแทสติกโฟร์* จะเป็นภาพยนตร์เรื่องแรกในเฟสหก เขายังประกาศอีกว่าเฟสหกจะจบด้วยภาพยนตร์รวมคณะนักแสดงสองเรื่อง ได้แก่ *อเวนเจอร์ส: เดอะแคงไดนัสตี* และ *[[อเวนเจอร์ส: ซีเครตวอร์ส]]* โดยกำหนดฉายใน ค.ศ. 2025 และเฟสหกร่วมกับเฟสสี่และเฟสห้า จะเป็นส่วนหนึ่งของ "เดอะมัลติเวิร์สซากา" ภาพยนตร์เรื่องแรกได้รับแรงบันดาลใจจาก "แคงไดนัสตี" เส้นเรื่องของหนังสือการ์ตูนใน ค.ศ. 2001 ที่เขียนโดย เคิร์ต บูซีก ซึ่งเกี่ยวกับ แคงผู้พิชิต ที่เดินทางข้ามเวลาเพื่อกดขี่มนุษยชาติ และ *ซีเครตวอร์ส* เป็นชื่อของหนังสือการ์ตูนที่เขียนโดย จิม ชูตเตอร์ ใน ค.ศ. 1984–85 และหนังสือการ์ตูนที่เขียนโดย โจนาธาน ฮิกแมน ใน ค.ศ. 2015–16 โดยทั้งสองเรื่องนี้เล่าเรื่องของตัวละครมาร์เวลต่าง ๆ ที่เดินทางมารวมตัวกันบนดาวแบตเทิลเวิลด์ ไฟกีระบุว่า แม้โครงการทั้งหมดในเฟสหกหรือสองเฟสก่อนหน้านี้จะไม่ได้เชื่อมโยงเข้ากับเนื้อเรื่องมัลติเวิร์สโดยตรง แต่เนื้อเรื่องต่าง ๆ ที่จะผูกโยงเข้าด้วยกันจนนำไปสู่ ​​*ซีเครตวอร์ส* นั้นเป็น "มุมมองใหม่โดยสิ้นเชิงของจักรวาลภาพยนตร์มาร์เวล" ณ เวทีแถลง ไฟกียืนยันว่าภาพยนตร์ *เบลด* จะเป็นส่วนหนึ่งของเฟสห้า ต่อมา ดิสนีย์ประกาศปีที่สามของ *สมมุติว่า...?* มาร์เวลสตูดิโอส์ประกาศในเดือนตุลาคมว่า ได้เลื่อนกำหนดฉายภาพยนตร์ *เบลด* ไปเป็นเดือนกันยายน ค.ศ. 2024 ทำให้กำหนดฉายภาพยนตร์ *แฟนแทสติกโฟร์* และ *อเวนเจอร์ส: ซีเครตวอร์ส* เลื่อนออกไปด้วย บ็อบ ไอเกอร์ ซีอีโอของดิสนีย์ ประกาศในช่วงต้นเดือนกุมภาพันธ์ ค.ศ. 2023 ว่าบริษัทจะประเมินปริมาณเนื้อหาที่ผลิตออกมาใหม่เพื่อเป็นการลดต้นทุนในอีกไม่กี่ปีข้างหน้า ไม่นานหลังจากนั้น เมื่อพิจารณาถึงปริมาณเนื้อหาของดิสนีย์+ ที่เผยแพร่ของเฟสสี่ในช่วงเวลาสั้น ๆ ไฟกีคาดการณ์ว่า มาร์เวลสตูดิโอส์จะพยายามเว้นระยะเวลาการเผยแพร่ละครชุดดิสนีย์+ ในเฟสห้าและหกออกไป หรือเผยแพร่น้อยลงในแต่ละปี "เพื่อให้พวกเขาแต่ละคนได้มีโอกาสเปล่งประกาย"

thumb|left|upright|เควิน ไฟกี ณ งานแซนดิเอโกคอมิก-คอน 2024 โดยเขาได้ให้ข้อมูลเกี่ยวกับภาพยนตร์บางเรื่องในเฟสหก 
ช่วงเริ่มต้นการหยุดงานประท้วงของสมาคมนักเขียนบทแห่งอเมริกาปี 2023 ในเดือนพฤษภาคม ไม่คาดว่าจะส่งผลกระทบต่อโครงการของจักรวาลภาพยนตร์มาร์เวลที่อยู่ในระหว่างการสร้าง หรือเตรียมการเริ่มสร้างในขณะนั้น ซึ่งก็คือ *วันเดอร์แมน* และ *แฟนแทสติกโฟร์* โดยมีรายงานว่ามาร์เวลสตูดิโอส์วางแผนที่จะถ่ายทำเท่าที่ทำได้ และทำการปรับบทที่จำเป็นในระหว่างการถ่ายทำซ่อมตามกำหนดการของแต่ละโครงการ การถ่ายทำของ *วันเดอร์แมน* ถูกระงับชั่วคราวในสิ้นเดือน โดยมีแผนจะกลับมาถ่ายทำต่อเมื่อการหยุดงานสิ้นสุดลง ในเดือนมิถุนายน ดิสนีย์เลื่อนวันฉายของ *แฟนแทสติกโฟร์* เป็นวันที่ 2 พฤษภาคม ค.ศ. 2025, *อเวนเจอร์ส: เดอะแคงไดนัสตี* เป็นวันที่ 1 พฤษภาคม ค.ศ. 2026 และ *อเวนเจอร์ส: ซีเครตวอร์ส* เป็นวันที่ 7 พฤษภาคม ค.ศ. 2027 ส่วนหนึ่งเป็นผลมาจากการหยุดงานประท้วงของนักเขียนและความตั้งใจของดิสนีย์ที่จะปรับปรุงคุณภาพเนื้อหาของจักรวาลภาพยนตร์มาร์เวล ตั้งแต่บทไปจนถึงขั้นตอนหลังการสร้าง หลังจากการตอบรับที่น่าผิดหวังและรายได้จากบ็อกซ์ออฟฟิศที่ลดลงของภาพยนตร์หลายเรื่องที่ออกฉายเมื่อเร็ว ๆ นี้เนื่องจากการระบาดทั่วของโควิด-19 เดือนถัดมา ไอเกอร์กล่าวว่า บริษัทจะลดการใช้จ่ายและการสร้างเนื้อหาของมาร์เวล โดยยอมรับว่าการขยายตัวของมาร์เวลสตูดิโอส์เพื่อผลิตละครชุดดิสนีย์+ และภาพยนตร์จำนวนมาก ทำให้ "จุดสนใจและความสนใจลดน้อยลง" หลังจากมีภาพยนตร์หลายเรื่องในเฟสสี่และห้าที่ทำเงินได้ไม่ดีในบ็อกซ์ออฟฟิศ ในช่วงต้นเดือนกันยายน ค.ศ. 2023 มาร์เวลสตูดิโอส์ประกาศว่า *วันเดอร์แมน* จะมีกำหนดฉายที่ยังไม่แน่นอน ซึ่งส่วนหนึ่งเป็นเพราะข้อพิพาทแรงงานฮอลลีวูดที่ยังคงดำเนินอยู่ และความต้องการที่จะชะลอการผลิตเนื้อหาและทำให้เนื้อหาแต่ละเรื่องเป็น "เหตุการณ์สำคัญ" 

เมื่อการประท้วงของแซก-อาฟตรา 2023 สิ้นสุดในเดือนพฤศจิกายน ดิสนีย์ได้เลื่อนภาพยนตร์หลายเรื่องออกไปเพื่อรองรับการกลับมาดำเนินการสร้างอีกครั้ง รวมถึงย้ายภาพยนตร์เรื่อง *เบลด* ไปเป็นวันที่ 7 พฤศจิกายน ค.ศ. 2025 โดยตอนนี้มีกำหนดฉายอยู่ในช่วงเฟสหกแล้ว มีรายงานในเดือนเดียวกันว่า ผู้บริหารของมาร์เวลสตูดิโอส์ได้พูดคุยถึงความเป็นไปได้ที่จะนำนักแสดงชุดเดิมของอเวนเจอร์สกลับมา รวมถึง รอเบิร์ต ดาวนีย์ จูเนียร์ เป็น โทนี สตาร์ก / ไอรอนแมน รวมถึงแผนทางเลือกอื่น ๆ สำหรับมัลติเวิร์สซากา เนื่องจาก จอนาทัน เมเจอส์ ผู้แสดงเป็น แคงผู้พิชิต มีประเด็นทางกฎหมายที่เกี่ยวข้องกับข้อกล่าวหาการทำร้ายร่างกายจากเมื่อต้นปี รวมถึงการเปลี่ยนไปเน้นไปที่ตัวร้ายในหนังสือการ์ตูนตัวอื่น เช่น ด็อกเตอร์ดูม ดิสนีย์ และมาร์เวลสตูดิโอส์ไล่เมเจอส์ออกในเดือนถัดมา หลังจากที่เขาถูกตัดสินว่ามีความผิดฐานคุกคาม และทำร้ายร่างกายโดยประมาทในระดับที่สาม ตัวละครของเขาเคยได้รับการวางตัวให้เป็นศัตรูหลักในมัลติเวิร์สซากา และในภาพยนตร์ *เดอะแคงไดแนสตี* มาร์เวลสตูดิโอส์เริ่มเรียกภาพยนตร์ดังกล่าวภายในบริษัทว่า *อเวนเจอร์ส 5* นอกจากนี้ มาร์เวลสตูดิโอส์แอนิเมชัน ยังประกาศแอนิเมชันชุด *[[อายส์ออฟวาคานด้า]]* ซึ่งกำหนดออกอากาศใน ค.ศ. 2024

*แฟนแทสติกโฟร์* เปลี่ยนชื่อเป็น *เดอะแฟนแทสติกโฟร์* ในเดือนกุมภาพันธ์ ค.ศ. 2024 เมื่อภาพยนตร์เลื่อนวันฉายเป็นวันที่ 25 กรกฎาคม ค.ศ. 2025 โดยสลับวันฉายกับ ธันเดอร์โบลต์ส* ซึ่งเป็นภาพยนตร์ในเฟสห้า ไอเกอร์กล่าวในเดือนพฤษภาคม ค.ศ. 2024 ว่า ดิสนีย์วางแผนที่จะออกฉายภาพยนตร์มาร์เวลสองเรื่องหรือมากที่สุดสามเรื่องและละครชุดมาร์เวลสองเรื่องต่อปี ซึ่งลดลงจากภาพยนตร์สี่เรื่องและละครชุดประมาณสี่เรื่องที่ออกฉายในช่วงไม่กี่ปีที่ผ่านมา และเป็นส่วนหนึ่งของกลยุทธ์ที่ใหญ่กว่าของบริษัทในการลดปริมาณการผลิตเนื้อหาและเน้นที่คุณภาพ ในเวลานั้น ยังมีแผนจะออกฉายภาพยนตร์สี่เรื่องใน ค.ศ. 2026 เขากล่าวว่าเนื้อหาของมาร์เวลจะยังคงสร้างสมดุลระหว่างภาคต่อกับแฟรนไชส์ใหม่ มีการเปิดเผยในเดือนถัดมาว่า *[[วิสชั่นเควสต์]]* ละครชุดที่เกี่ยวกับตัวละคร วิสชั่น และละครชุดแยกจาก *[[วันด้าวิสชั่น]]* (2021) กำลังอยู่การพัฒนาสำหรับออกอากาศใน ค.ศ. 2026 ซึ่งก่อนหน้านี้อยู่ในการพัฒนาโดย แจ็ก เชเฟอร์ *อเวนเจอร์ส 5* เปลี่ยนชื่อเป็น *[[อเวนเจอร์ส: ดูมส์เดย์]]* ในเดือนกรกฎาคม ค.ศ. 2024 พร้อมกับประกาศว่า รอเบิร์ต ดาวนีย์ จูเนียร์ (ผู้เคยแสดงเป็น โทนี สตาร์ก / ไอรอนแมน ในจักรวาลภาพยนตร์มาร์เวล) จะแสดงเป็นตัวร้ายใหม่ วิกเตอร์ วอน ดูม / ด็อกเตอร์ดูม ในภาพยนตร์ดังกล่าวและ *ซีเครตวอร์ส* ไฟกียืนยันในงานประชุมดี23 ของดิสนีย์ในเดือนสิงหาคมว่า *[[แดร์เดวิล: บอร์นอะเกน]]* จะมีปีที่สอง, จะประกอบด้วยแปดตอน ซึ่งแยกมาจากปีแรกที่ประกาศไว้ 18 ตอน หลังจากยกเครื่องละครชุดใหม่ *เดอะแฟนแทสติกโฟร์* เปลี่ยนชื่ออีกครั้งเป็น *[[เดอะ แฟนแทสติก โฟร์: จุดเริ่มต้นปฐมบทใหม่]]* ในเดือนตุลาคม ดิสนีย์ถอด *เบลด* ออกจากกำหนดการฉาย ขณะที่โซนี่กำหนดฉาย *[[สไปเดอร์-แมน: แบรนด์ นิว เดย์]]* เป็นวันที่ 24 กรกฎาคม ค.ศ. 2026 ซึ่งตรงกับวันที่ดิสนีย์กำหนดไว้ก่อนหน้านี้สำหรับภาพยนตร์ของมาร์เวลสตูดิโอส์ที่ไม่ได้ระบุแน่ชัด เดือนถัดมา มาร์เวลสตูดิโอส์ประกาศวันออกอากาศของโครงการดิสนีย์+ ของพวกเขาตั้งแต่สิ้นปี 2024 ถึง 2025 ได้แก่ *อายส์ออฟวาคานด้า*, *มาร์เวลซอมบี้* และ *วันเดอร์แมน* โดยเป็นส่วนหนึ่งของเฟสหก ในเดือนกุมภาพันธ์ ค.ศ. 2025 โซนี่เลื่อนกำหนดฉาย *สไปเดอร์-แมน: แบรนด์ นิว เดย์* เป็นวันที่ 31 กรกฎาคม ค.ศ. 2026 พร้อมกับเปิดเผยผลงานพิเศษของมาร์เวลสตูดิโอส์ที่แสดงนำโดย จอน เบิร์นธัล เป็น แฟรงก์ แคสเซิล / พันนิชเชอร์ กำลังอยู่ในการพัฒนาเพื่อออกอากาศใน ค.ศ. 2026 ร่วมกับปีที่สองของ *[[แดร์เดวิล: บอร์นอะเกน]]* เมื่อเดือนพฤษภาคม ค.ศ. 2025 ดิสนีย์ประกาศเลื่อนวันฉายของ *ดูมส์เดย์* และ *ซีเครตวอร์ส* เป็นวันที่ 18 ธันวาคม ค.ศ. 2026 และ 17 ธันวาคม ค.ศ. 2027 ตามลำดับ เพื่อให้มีเวลาในการสร้างภาพยนตร์ให้สมบูรณ์มากขึ้น

ดิสนีย์กำหนดวันฉายเพิ่มเติมสำหรับภาพยนตร์มาร์เวลสตูดิโอส์ที่ยังไม่ได้ประกาศคือวันที่ 23 กรกฎาคม ค.ศ. 2027

## ภาพยนตร์




### ''เดอะ แฟนแทสติก โฟร์: จุดเริ่มต้นปฐมบทใหม่'' (2025)

กลุ่มแฟนแทสติกโฟร์ต้องปกป้องโลกอนาคตแบบย้อนยุคที่ได้รับแรงบันดาลใจจากยุค 1960 จากการถูกกลืนกินโดย กาแล็กตัส สิ่งมีชีวิตในจักรวาล

เควิน ไฟกี ประกาศเมื่อเดือนกรกฎาคม ค.ศ. 2019 ว่า มาร์เวลสตูดิโอส์กำลังพัฒนาภาพยนตร์แฟนแทสติกโฟร์สำหรับจักรวาลภาพยนตร์มาร์เวล และประกาศในเดือนธันวาคม ค.ศ. 2020 ว่า จอน วอตส์ จะเป็นผู้กำกับ แต่เขาถอดตัวในเดือนเมษายน ค.ศ. 2022 แมตต์ แชกแมน เข้ามาแทนที่เป็นผู้กำกับในเดือนกันยายน เมื่อ เจฟฟ์ แคปแลน และเอียน สปริงเกอร์ กำลังเขียนบทภาพยนตร์ จอช ฟรีดแมน เขียนบทภาพยนตร์ใหม่ในเดือนมีนาคม ค.ศ. 2023 ร่วมกับ เอริก เพียร์สัน แคต วูด มีส่วนร่วมในการเขียนเนื้อเรื่องให้กับภาพยนตร์ ทีมแฟนแทสติกโฟร์ได้รับยืนยันในเดือนกุมภาพันธ์ ค.ศ. 2024 ประกอบด้วย เปโดร ปัสกัล เป็น รีด ริชาร์ดส / มิสเตอร์แฟนแทสติก, วาเนสซา เคอร์บี เป็น ซู สตอร์ม / อินวิซิเบิลวูเมน, โจเซฟ ควินน์ เป็น จอห์นนี สตอร์ม / ฮิวเมนทอร์ช และ อีบอน มอสส์-บาครัค เป็น เบ็น กริมม์ / เดอะทิง ชื่อเรื่องของภาพยนตร์ประกาศในปลายเดือนกรกฎาคม ค.ศ. 2024 เมื่อการถ่ายทำเริ่มต้นที่ไพน์วูดสตูดิโอส์ในอังกฤษ การถ่ายทำสิ้นสุดในเดือนพฤศจิกายน *เดอะ แฟนแทสติก โฟร์: จุดเริ่มต้นปฐมบทใหม่* ฉายรอบปฐมทัศน์ที่โดโรธี แชนด์เลอร์ พาวิลเลียน เมื่อวันที่ 21 กรกฎาคม ค.ศ. 2025 และฉายในสหรัฐเมื่อวันที่ 25 กรกฎาคม

*เดอะ แฟนแทสติก โฟร์: จุดเริ่มต้นปฐมบทใหม่* ดำเนินเรื่องใน ค.ศ. 1964 บนโลก-828 ซึ่งเป็นจักรวาลคู่ขนานจากจักรวาลหลักของจักรวาลภาพยนตร์มาร์เวลที่เป็น "เส้นเวลาศักดิ์สิทธิ์" เพราะเหตุนี้ แชกแมนจึงกล่าวว่า จะไม่มี "ไข่อีสเตอร์" ที่เชื่อมโยงไปสู่จักรวาลภาพยนตร์มาร์เวลที่ใหญ่กว่า รอเบิร์ต ดาวนีย์ จูเนียร์ ปรากฏตัวสั้น ๆ เป็น วิกเตอร์ วอน ดูม / ด็อกเตอร์ดูม ในฉากกลางเครดิต

### ''สไปเดอร์-แมน: แบรนด์นิวเดย์'' (2026)

มีรายงานในเดือนสิงหาคม ค.ศ. 2019 ว่าภาพยนตร์ ''สไปเดอร์-แมน'' เรื่องที่สี่ กำลังอยู่ในการพัฒนาร่วมกับ *[[สไปเดอร์แมน: โน เวย์ โฮม]]* (2021) ผู้อำนวยการสร้าง เอมี ปาสคัล เปิดเผยในเดือนพฤศจิกายน ค.ศ. 2021 ว่า โซนี่และมาร์เวลสตูดิโอส์กำลังวางแผนสร้างภาพยนตร์สไปเดอร์-แมนอย่างน้อยอีกสามเรื่องที่แสดงนำโดย ทอม ฮอลแลนด์ เป็น ปีเตอร์ ปาร์คเกอร์ / สไปเดอร์-แมน คริส แม็กเคนนากับเอริก ซอมเมอส์ เริ่มต้นเขียนบทภาพยนตร์ในเดือนกุมภาพันธ์ ค.ศ. 2023 แต่การทำงานต้องหยุดชะงักลงเนื่องจากการหยุดงานของสมาคมนักเขียนแห่งอเมริกาปี 2023 เดสติน แดเนียล เครตตัน ได้รับการว่าจ้างเป็นผู้กำกับในเดือนตุลาคม ค.ศ. 2024 เมื่อฮอลแลนด์ยืนยันว่าจะแสดงนำ ชื่อเรื่องของภาพยนตร์เปิดเผยในเดือนมีนาคม ค.ศ. 2025 ในชื่อ *สไปเดอร์-แมน: แบรนด์ นิว เดย์* การถ่ายทำจะเริ่มต้นในเดือนสิงหาคม ค.ศ. 2025 ที่กลาสโกว์, สกอตแลนด์ และที่ไพน์วูดสตูดิโอส์ในอังกฤษ ก่อนจะสิ้นสุดการถ่ายทำในเดือนธันวาคม ค.ศ. 2025 *สไปเดอร์-แมน: แบรนด์ นิว เดย์* กำหนดฉายวันที่ 31 กรกฎาคม ค.ศ. 2026

จอน เบิร์นธัล และมาร์ก รัฟฟาโล จะกลับมารับบทเดิมของพวกเขาเป็น แฟรงก์ แคสเซิล / พันนิชเชอร์ และบรูซ แบนเนอร์ /ฮัลค์ ตามลำดับ จากสื่อในจักรวาลภาพยนตร์มาร์เวลก่อนหน้านี้

### ''อเวนเจอร์ส: ดูมส์เดย์'' (2026)

thumb|right|โจและแอนโทนี รุสโซ กลับมาเป็นผู้กำกับใน ''อเวนเจอร์ส: ดูมส์เดย์'' และ ''อเวนเจอร์ส: ซีเครตวอร์ส''
อเวนเจอร์ส, ชาววาคานด้า, แฟนแทสติกโฟร์, นิวอเวนเจอร์ส และ X-เม็น "ดั้งเดิม" ร่วมมือกันเพื่อเผชิญหน้าด็อกเตอร์ดูม

มาร์เวลสตูดิโอส์ประกาศภาพยนตร์ *อเวนเจอร์ส: เดอะแคงไดแนสตี* ที่งานซานดิเอโกคอมิก-คอน เมื่อเดือนกรกฎาคม ค.ศ. 2022 โดยมี เดสติน แดเนียล เครตตัน เป็นผู้กำกับภาพยนตร์ และเจฟฟ์ เลิฟเนส กำลังเขียนบทภาพยนตร์ในเดือนกันยายน ทั้งสองคนออกจากโครงการในเดือนพฤศจิกายน ค.ศ. 2023 เมื่อ ไมเคิล วอลดรัน ได้รับการว่าจ้างเขียนบทภาพยนตร์ นักแสดง จอนาทัน เมเจอส์ ผู้เคยรับบทเป็น แคงผู้พิชิต ถูกไล่ออกในเดือนถัดมา ณ งานแซนดิเอโกคอมิก-คอน เมื่อเดือนกรกฎาคม ค.ศ. 2024 มาร์เวลสตูดิโอส์ประกาศเปลี่ยนชื่อภาพยนตร์เป็น *อเวนเจอร์ส: ดูมส์เดย์*, รอเบิร์ต ดาวนีย์ จูเนียร์ ได้รับเลือกให้แสดงเป็น วิกเตอร์ วอน ดูม / ด็อกเตอร์ดูม (หลังเคยแสดงเป็น โทนี สตาร์ก / ไอรอนแมน ก่อนหน้านี้ในจักรวาลภาพยนตร์มาร์เวล) แอนโทนีและโจ รุสโซ เป็นผู้กำกับและสตีเฟน แม็กฟีลี เป็นผู้เขียนบท พี่น้องรุสโซจะเป็นผู้อำนวยการสร้างผ่านเอจีบีโอ บริษัทของพวกเขา ภาพยนตร์จะประกอบด้วยนักแสดงนำจำนวนมากที่เคยปรากฏตัวมาแล้วในสื่ออื่นของจักรวาลภาพยนตร์มาร์เวล ภาพยนตร์เริ่มต้นถ่ายทำในเดือนเมษายน ค.ศ. 2025 ที่ไพน์วูดสตูดิโอส์ในลอนดอน และสิ้นสุดการถ่ายทำในเดือนกันยายน *อเวนเจอร์ส: ดูมส์เดย์* กำหนดฉายวันที่ 18 ธันวาคม ค.ศ. 2026

*ดูมส์เดย์* จะดำเนินเรื่องสิบสี่เดือนหลังเหตุการณ์ใน *[[ธันเดอร์โบลต์ส*]]* (2025) เอียน แม็กเคลเลน, แอลัน คัมมิง, รีเบกกา โรเมน และเจมส์ มาร์สเดน กลับมารับบทเดิมของพวกเขาเป็น เอริก เลนเชอร์ / แมกนีโต, เคิร์ต แวกเนอร์ / ไนต์ครอว์เลอร์, เรเวน ดาร์กโฮล์ม / มิสทีค และสกอตต์ ซัมเมอส์ / ไซคอร์ปส์ จากภาพยนตร์ชุด ''X-เม็น'' ของทเวนตีท์เซนจูรีฟอกซ์

### ''อเวนเจอร์ส: ซีเครตวอร์ส'' (2027)
มาร์เวลสตูดิโอส์ประกาศภาพยนตร์ *อเวนเจอร์ส: ซีเครตวอร์ส* ที่งานซานดิเอโกคอมิก-คอน เมื่อเดือนกรกฎาคม ค.ศ. 2022 โดยมีวันดรอนเป็นผู้เขียนบทภาพยนตร์ มีการประกาศในเดือนกรกฎาคม ค.ศ. 2024 ว่า พี่น้องรุสโซ จะเป็นผู้กำกับและผู้อำนวยการสร้างผ่านเอจีบีโอ พร้อมกับแม็กฟีลีจะเป็นผู้เขียนบทและดาวนีย์ได้รับเลือกให้แสดงเป็น ด็อกเตอร์ดูม ภาพยนตร์กำหนดการถ่ายทำในช่วงกลาง ค.ศ. 2026 ที่ไพน์วูดสตูดิโอส์ในลอนดอน และคาดว่าจะใช้ระยะเวลาในการถ่ายทำประมาณหกเดือน *อเวนเจอร์ส: ซีเครตวอร์ส* กำหนดฉายวันที่ 17 ธันวาคม ค.ศ. 2027

นักแสดงหลักจาก เดอะ แฟนแทสติก โฟร์ จะปรากฏตัวในภาพยนตร์ โดยจะกลับมาจาก *ดูมส์เดย์*

## ละครชุดทางโทรทัศน์

ละครชุดในเฟสหกจะออกอากาศบนดิสนีย์+





### ''อายส์ออฟวาคานด้า'' (2025)

ละครชุดเล่าเรื่องราวของนักรบชาววาคานด้าที่เดินทางไปทั่วโลก เพื่อไปเก็บวัตถุไวเบรเนียมที่เป็นอันตรายตลอดประวัติศาสตร์

ละครชุดประกาศจากมาร์เวลสตูดิโอส์แอนิเมชันในเดือนธันวาคม ค.ศ. 2023 สร้างขึ้นโดยร่วมมือกับ พร็อกซิมิตีมีเดีย บริษัทของ ไรอัน คูเกลอร์ ผู้กำกับ *[[แบล็ค แพนเธอร์ (ภาพยนตร์)|แบล็ค แพนเธอร์]]* (2018) และ *[[แบล็ค แพนเธอร์: วาคานด้าจงเจริญ]]* (2022) ท็อดด์ แฮร์ริส เปิดเผยในเดือนพฤษภาคม ค.ศ. 2024 ว่าเป็นผู้สร้างละครชุดนี้ และเขาทำหน้าที่เป็นผู้กำกับ ก่อนหน้านี้เขาเคยทำงานเป็นศิลปินสตอรีบอร์ดที่มาร์เวลสตูดิโอส์ *อายส์ออฟวาคานด้า* ออกอากาศบนดิสนีย์+ เมื่อวันที่ 1 สิงหาคม ค.ศ. 2025 และมีทั้งหมดสี่ตอน

*อายส์ออฟวาคานด้า* ดำเนินเรื่องในหลายช่วงเวลา ตั้งแต่ 1260 ปีก่อนคริสตศักราช จนถึง 1896

### ''มาร์เวลซอมบี้'' (2025)
[thumb|upright|[เซบ เวลส์ หัวหน้าผู้เขียนบท *มาร์เวลซอมบี้*]]

กลุ่มผู้รอดชีวิตต่อสู้กับอดีตฮีโรและวายร้ายที่กลายเป็นซอมบี้

แอนิเมชันชุด *มาร์เวลซอมบี้* ประกาศในเดือนพฤศจิกายน ค.ศ. 2021 โดยมี ไบรอัน แอนดรูวส์ เป็นผู้กำกับ และ เซบ เวลส์ ทำหน้าที่เป็นหัวหน้าผู้เขียนบท สร้างจากหนังสือการ์ตูนชุด *[[มาร์เวลซอมบี้ (หนังสือการ์ตูน)|มาร์เวลซอมบี้]]* แอนิเมชันชุดดำเนินเรื่องต่อจากจักรวาลที่ปรากฏครั้งแรกใน *[[สมมุติว่า..?|สมมุติว่า...?]]* ตอน "สมมุติว่า... ซอมบี้?!" และรวมถึงตัวละครที่เปิดตัวในเฟสสี่ของจักรวาลภาพยนตร์มาร์เวล *มาร์เวลซอมบี้* ออกอากาศบนดิสนีย์+ เมื่อวันที่ 24 กันยายน ค.ศ. 2025 และมีทั้งหมดสี่ตอน

*มาร์เวลซอมบี้* ดำเนินเรื่องห้าปีหลังเหตุการณ์ในตอนของ *สมมุติว่า...?* มีนักแสดงมากกว่า 15 คนกลับมารับบทเดิมของพวกเขาในจักรวาลภาพยนตร์มาร์เวล และนักแสดงอีกหลายคนกลับมารับบทเดิมของพวกเขาจาก *สมมุติว่า...?* ท็อดด์ วิลเลียมส์ ให้เสียงเป็น เอริก บรูกส์ / เบลดไนต์ ในแอนิเมชันชุด

### ''วันเดอร์แมน'' (2026)

เดสติน แดเนียล เครตตัน เซ็นสัญญาหลายปีกับมาร์เวลสตูดิโอส์ในเดือนธันวาคม ค.ศ. 2021 เพื่อพัฒนาโครงการโทรทัศน์สำหรับดิสนีย์+ โดยมีละครชุดแนวตลกที่อยู่ระหว่างการพัฒนาในขณะนั้นผ่านบริษัท แฟมิลีโอนด์ ของเครตตัน ละครชุดได้รับการเปิดเผยในเดือนมิถุนายน ค.ศ. 2022 ว่ากำลังอยู่ในช่วงต้นของการพัฒนาและมีชื่อว่า *วันเดอร์แมน* โดยเน้นไปที่ตัวละคร ไซมอน วิลเลียมส์ / วันเดอร์แมน และ แอนดรูว์ เกสต์ เข้าร่วมพัฒนาละครชุดโดยทำหน้าที่เป็นหัวหน้าผู้เขียนบท เกสต์ ต่อมาทำหน้าที่เป็นโชว์รันเนอร์ ยาห์ยา อับดุล-มาทีน ที่ 2 ได้รับเลือกให้แสดงเป็นตัวละครตามชื่อเรื่องในเดือนตุลาคม การถ่ายทำเริ่มต้นในเดือนเมษายน ค.ศ. 2023 ที่ลอสแองเจลีส และเรดฟอร์ดสตูดิโอเซ็นเตอร์ โดยมี เครตตัน, สเตลลา เมกี, เจมส์ พอนโซลด์ต และทิฟฟานี จอห์นสัน เป็นผู้กำกับในแต่ละตอนของละครชุด โอนิกซ์คอลเล็กทิฟ เป็นผู้อำนวยการสร้างร่วมของละครชุด การถ่ายทำดำเนินต่อในช่วงต้นเดือนมกราคม ค.ศ. 2024 และสิ้นสุดในเดือนเมษายน ค.ศ. 2024 *วันเดอร์แมน* กำหนดออกอากาศทุกตอนบนดิสนีย์+ ในวันที่ 27 มกราคม ค.ศ. 2026 และมีทั้งหมดแปดตอน ละครชุดจะเป็นส่วนหนึ่งของ "มาร์เวลสปอตไลต์"

เบน คิงสลีย์ และเอเรียน มอยเอด จะกลับมารับบทเดิมของพวกเขาในจักรวาลภาพยนตร์มาร์เวลเป็น เทรเวอร์ สแลตเทอรี และเจ้าหน้าที่ พี. เคลียรี ตามลำดับ

### ''แดร์เดวิล: บอร์นอะเกน'' ปี 2

แมตต์ เมอร์ด็อก / แดร์เดวิล รวบรวมพันธมิตรเพื่อต่อต้าน วิลสัน ฟิสก์ / คิงพิน นายกเทศมนตรีนครนิวยอร์ก และกองกำลังต่อต้านศาลเตี้ยของเขา หลังการรวมอำนาจของฟิสก์

ปีแรกของ *แดร์เดวิล: บอร์นอะเกน* ออกอากาศในเดือนมีนาคม ค.ศ. 2025 ละครชุดได้รับการประกาศในเดือนกรกฎาคม ค.ศ. 2022 โดยปีแรกจะมี 18 ตอน แต่หลังจากการยกเครื่องด้านความคิดสร้างสรรค์ในเดือนกันยายน ค.ศ. 2023 ละครชุดได้รับการแบ่งออกเป็นสองปี ชาร์ลี ค็อกซ์ และวินเซนต์ โดนอฟรีโอ กลับมาแสดงนำเป็น เมอร์ด็อก และฟิสก์ ตามลำดับ โชว์รันเนอร์ ดาริโอ สคาร์ดาปาเน และผู้กำกับ จัสติน เบนสัน และแอรอน มัวร์เฮด กลับมาทำหน้าที่เดิมในปีที่สอง โดยสคาร์ดาปาเนอธิบายว่าเป็นส่วนที่สองของปีแรก โซลวาน นาอิม, เอียน บี. แมคโดนัลด์ และแองเจลา บาร์นส์ ทำหน้าที่เป็นผู้กำกับในปีนี้เช่นกัน การถ่ายทำของปีที่สองเริ่มต้นเมื่อสิ้นเดือนกุมภาพันธ์ถึงสิ้นเดือนกรกฎาคม ค.ศ. 2025 ปีที่สองกำหนดออกอากาศบนดิสนีย์+ ในวันที่ 4 มีนาคม ค.ศ. 2026 และคาดว่าจะมีแปดตอน ขณะที่ปีที่สามกำหนดออกอากาศในเดือนมีนาคม ค.ศ. 2027

คริสเตน ริตเตอร์ และรอยซ์ จอห์นสัน จะกลับมารับบทเดิมของพวกเขาเป็น เจสสิกา โจนส์ และเบรตต์ มาโฮนีย์ จากละครชุดทางโทรทัศน์ในเน็ตฟลิกซ์ของมาร์เวล

### ''วิสชั่นเควสต์''

ละครชุดแยกจาก *วันด้าวิสชั่น* โดยเน้นไปที่ตัวละครวิสชั่นของพอล เบ็ตตานีย์ ชื่อว่า *วิสชั่นเควสต์* ได้รับการเปิดเผยในเดือนตุลาคม ค.ศ. 2022 ว่ากำลังอยู่ในการพัฒนา แจ็ก เชเฟอร์ ได้รับเลือกให้เป็นหัวหน้าผู้เขียนบท และพอล เบ็ตตานีย์ คาดว่าจะกลับมารับบทเดิมของเขา แต่เชเฟอร์ไม่ได้พัฒนาละครชุดต่อในเดือนพฤษภาคม ค.ศ. 2024 เนื่องจากเธอให้ความสำคัญกับ *[[อกาธา ออล อะลอง]]* (2024) และมาร์เวลสตูดิโอส์ว่าจ้าง เทอร์รี มาทาลัส เพื่อพัฒนาละครชุดและทำหน้าที่เป็นโชว์รันเนอร์ มาร์เวลยังคงเรียกละครชุดนี้ว่า *วิสชั่นเควสต์* แม้ว่าจะมีการรายงานว่านี่ไม่ใช่ชื่อสุดท้ายก็ตาม ละครชุดนี้ตั้งใจให้เป็นบทสรุปไตรภาคของละครชุดที่ประกอบด้วย *วันด้าวิสชั่น* และ *อกาธา ออล อะลอง* การถ่ายทำเริ่มต้นในเดือนมีนาคม ค.ศ. 2025 ที่ไพน์วูดสตูดิโอส์ในลอนดอน โดยมีมาทาลัส, คริสโตเฟอร์ เจ. เบิร์น และวินเซนโซ นาตาลี เป็นผู้กำกับในแต่ละตอน *วิสชั่นเควสต์* กำหนดออกอากาศบนดิสนีย์+ ใน ค.ศ. 2026 และคาดว่าจะมีแปดตอน

เจมส์ สเปเดอร์ จะกลับมารับบทเดิมของเขาเป็น อัลตรอน จาก *[[อเวนเจอร์ส: มหาศึกอัลตรอนถล่มโลก]]* (2015) และฟาราน ทาฮีร์ จะกลับมารับบทเดิมของเขาเป็น ราซา จาก *[[ไอรอนแมน มหาประลัย คน เกราะ เหล็ก]]* (2008)

### ''ยัวร์เฟรนด์ลีเนเบอร์ฮูดสไปเดอร์-แมน'' ปี 2

ปีแรกของ *ยัวร์เฟรนด์ลีเนเบอร์ฮูดสไปเดอร์-แมน* ออกอากาศเมื่อเดือนมกราคม ค.ศ. 2025 ปีที่สอง แต่เดิมมีชื่อว่า *สไปเดอร์-แมน: ซอฟฟะมอร์เยียร์* ประกาศในเดือนกรกฎาคม ค.ศ. 2022 โดยสานต่อแบบแผนการตั้งชื่อเดิมของแอนิเมชันชุด *สไปเดอร์-แมน: เฟรชแมนเยียร์* เจฟฟ์ ทรัมเมลล์ กลับมาทำหน้าที่เป็นหัวหน้าผู้เขียนบท และโชว์รันเนอร์ในปีที่สอง และกล่าวในเดือนมกราคม ค.ศ. 2025 ว่า แอนิเมชันชุดไม่ได้จำกัดอยู่เพียงหนึ่งปีการศึกษาต่อหนึ่งปีของแอนิเมชันชุด ปีที่สองคาดว่าจะออกอากาศใน ค.ศ. 2026 ปีที่สามกำลังอยู่ในระหว่างการพัฒนา

## รายการพิเศษ
รายการพิเศษในเฟสหกจะออกอากาศบนดิสย์+ และทำการตลาดในชื่อ "ผลงานพิเศษของมาร์เวลสตูดิโอส์"




### ''เดอะพันนิชเชอร์: วันลาสคิล''

แฟรงก์ แคสเซิล พยายามใช้ชีวิตโดยปราศจากความแค้น แต่กลับถูกดึงเข้าไปสู่ความขัดแย้งที่ไม่คาดคิด

รายการพิเศษที่เน้นไปที่ตัวละคร แฟรงก์ แคสเซิล / พันนิชเชอร์ ของจอน เบิร์นธัล จากละครชุดทางโทรทัศน์ในเน็ตฟลิกซ์ของมาร์เวล และ *แดร์เดวิล: บอร์นอะเกน* ได้รับการประกาศในเดือนกุมภาพันธ์ ค.ศ. 2025 ว่ากำลังอยู่ในการพัฒนา เรย์นัลโด มาร์คัส กรีน ได้รับมอบหมายเป็นผู้กำกับรายการพิเศษ และเขียนบทร่วมกับเบิร์นธัล หลังพวกเขาเคยทำงานร่วมกันในละครชุดสั้นเรื่อง *[[วีโอนดิสซิตี]]* (2022) การถ่ายทำเริ่มต้นเมื่อวันที่ 17 กรกฎาคม ค.ศ. 2025 ในนครนิวยอร์ก และสิ้นสุดในช่วงต้นเดือนสิงหาคม ชื่อของรายการพิเศษได้รับการเปิดเผยคือ *เดอะพันนิชเชอร์: วันลาสคิล* ในเดือนมีนาคม ค.ศ. 2026 และกำหนดออกอากาศบนดิสนีย์+ ในวันที่ 12 พฤษภาคม ค.ศ. 2026

รายการพิเศษดำเนินเรื่องพร้อมกับเหตุการณ์ใน *บอร์นอะเกน* ปี 2 เจสัน อาร์. มัวร์ กลับมารับบทเดิมของเขาเป็น เคอร์ติส ฮอยล์ จากละครชุดเน็ตฟลิกซ์ของมาร์เวลเรื่อง *[[เดอะ พันนิชเชอร์ (ละครชุดทางโทรทัศน์)|เดอะ พันนิชเชอร์]]* (2017–2019)

## เส้นเวลา

*อายส์ออฟวาคานด้า* ดำเนินเรื่องในหลายช่วงเวลา ตั้งแต่ 1260 ปีก่อนคริสตศักราช จนถึง 1896 หลังก่อนคริสตศักราช *วันเดอร์แมน* ดำเนินเรื่องในหลายช่วงเวลา ตั้งแต่ ค.ศ. 2025 จนถึงกลาง ค.ศ. 2027 ปีที่สองของ *บอร์นอะเกน* ดำเนินเรื่องหกเดือนหลังเหตุการณ์ในปีแรก และดำเนินเรื่องพร้อมกับเหตุการณ์ใน *เดอะพันนิชเชอร์: วันลาสคิล* *แบรนด์ นิว เดย์* ดำเนินเรื่องสี่ปีหลังเหตุการณ์ใน *โน เวย์ โฮม* ใน ค.ศ. 2028 *อเวนเจอร์ส: ดูมส์เดย์* ดำเนินเรื่องใน ค.ศ. 2028 14 เดือนหลังเหตุการณ์ใน *[[ธันเดอร์โบลต์ส*]]* (2025) *วิสชั่นเควสต์* ดำเนินเรื่องหลังเหตุการณ์ใน *วันด้าวิสชั่น* *เดอะ แฟนแทสติก โฟร์: จุดเริ่มต้นปฐมบทใหม่* ดำเนินเรื่องใน ค.ศ. 1964 บนโลก-828 *มาร์เวลซอมบี้* ดำเนินเรื่องใน ค.ศ. 2023 ในโลกคู่ขนานจาก *[[สมมุติว่า…?]]* ตอน "สมมุติว่า... ซอมบี้?!" (2021) ห้าปีหลังเหตุการณ์ดังกล่าว

## นักแสดงและตัวละครประจำ

## การตอบรับ
### การทำเงินในบ็อกซ์ออฟฟิศ

### การตอบรับจากนักวิจารณ์และสาธารณะ

## หมายเหตุ

## อ้างอิง


หมวดหมู่:มาร์เวลสตูดิโอส์
หมวดหมู่:จักรวาลสมมติ